ஆங்கிலக்கல்வியை நாம் உதறி விடமுடியாது என்று மறுபடி கூறவேண்டிய அவசியமில்லை. சீனாவிலிருந்து, தெற்கு அமெரிக்கா வரை ஆங்கிலத்தில்தான் உயர் தொழில்நுட்பம் நடந்து கொண்டிருக்கிறது. அதனை உதறிவிடமுடியாது. அப்படி உதறிவிட்டுப் போக முடியும் என்ற கனவை, வட இந்திய இந்தி அரசியல்வாதிகள் கூட உதறிவிட்டார்கள். ஆங்கிலக் கல்வி என்பது தமிழ்ச் சிறப்புப் பெறுவதற்குத் தடையாக இருக்காது. அப்படி உயர்தொழில்நுட்பத்தை ஆங்கிலத்தில் சொல்லித்தராத சமூகங்களும் நாடுகளும் தொடர்ந்து நசிந்து கொண்டே இருக்கின்றன. பங்களாதேசும் பாகிஸ்தானும் சிறந்த உதாரணங்கள்.